R40 miljoen vir waternavorsing | Maroela Media
Yonela Tukwayo, woordvoerder van die universiteit, het in 'n verklaring gesê die program fokus op waterbesoedeling. "Walter Sisulu Universiteit, in samewerking met die departement van omgewingsake, sal waterbesoedelingsnavorsing doen deur middel van die versameling en analise van watergehalte, afsaksel en ander monsters al langs die land se kuslyn," het Tukwayo gesê.
Die ooreenkoms sal na verwagting uiteindelik lei tot die oprigting van 'n laboratorium binne die universiteit wat watergehaltemonsters sal versamel.
Dr. Monde Mayekiso, adjunk- direkteur-generaal van die departement, het gesê die huidige monitering van watergehalte in mariene en kuswater aan Suid-Afrika se kuslyn is nie tans gekoördineer of eenvormig nie.
Die laboratorium sal na verwagting betroubare data en inligting verskaf oor die gehalte van die kuswater om omgewingsbestuur te ondersteun. Monsters sal aanvanklik vir die Oos-Kaap geanaliseer word.
Israel wat die wereldleier is op die gebied van watertegnologie en waterbestuur is meer as bereid om SA te help, maar ons regering skiet hulself in die voet om nie van hul hulp gebruik te maak nie
n Koperkraan met lopende water. Ek kan nie die kloutjie by die oor bring, wat het dit in verband met seewater en R 40.000,000. Gaan my verstand te bowe. Waar is die varswater navorsing? Die eintlike probleem in ons land!
Theo Liebenberg, ek wonder hoeveel SA burgers is bewus daarvan dat ons regering wel n Water NavorsingsKommissie het wat binnelandse water en problemd daarom moet navors. n Hele gebou vol mense wat daar werk en niemand hoor ooit iets van hulle of oplossings vir die huidige waterprobleme nie.
Die waternavorsingskommissie het altyd in die verlede baie goeie en prakties bruikbare navorsing gedoen toe ek nog in die bedryf was. Selfs in die goeie dae was hulle goeie werk nie wyd verkondig nie en was n onontdekte skat. Ek weet nie hoe hulle nou is nie.
Kuslyn navorsing?40 miljoen? Wat van drinkwater. Stukkende pompe en opgaarplekke? Damme en rivier word besoedel en niemand in die regering gee n duit om nie. Baie dorpe sit sonder SKOON DRINKWATER!!! Verstaan hoekom munisipale geboue afgebrand word. Mense word erger as diere in hierdie land behandel. Water en sanitasie is n ernstige krises.